jkorsvik/nowiki_second_scrape_merged huggingface dataset:
Zond 1

Zond 1 var en del av det sovjetiske Zond-programmet. Den var den andre sovjetiske forskningssonden som vellykket nådde Venus, selv om kommunikasjonen hadde sviktet innen den tid. Den hadde et 90 cm sfærisk landingskapsel som inneholdt eksperimenter for kjemisk analyse av atmosfæren, målinger av gammastråling av overflatesteiner, et fotometer, temperatur- og trykkmålere og bevegelse/stein-sensor i tilfelle den landet i vann.


== Eksterne lenker ==
Beskrivelse av sonden og nyttelasten hos Astrolink
Informasjon om sonden hos NSSDC
Venera 2

Venera 2 (Венера-2) (produsentenes betegnelse: 3MV-4) var en romsonde, en del av Venera-programmet, bygget og skutt opp av Sovjetunionen for å utforske Venus. Sonden ble skutt opp 12. november 1965 kl. 05:02:00 UTC
Venera 2 ble sendt mot Venus fra en Tyazheliy Sputnik (65-091B) og hadde med seg et TV-system og vitenskapelige instrumenter. 27. februar 1966 passerte sonden Venus i en avstand av 24 000 km og gikk inn i en heliosentrisk bane. Sondens system hadde sluttet å fungere før planeten ble nådd, og den returnerte ingen data.
Kosmos 482

Kosmos 482 (Космос 482) var en sovjetisk romsonde, skutt opp 31. mars 1972 kl. 04:02:33 UTC, med mål om å nå Venus. Romsonden lyktes ikke i å unnslippe en den lave jordbanen. Fra 1962 ble navnet Kosmos gitt til sovjetiske romsonder som forble i bane rundt jorden, uavhengig om det var deres endelige destinasjon eller ikke.


== Eksterne lenker ==
Space.com: Aussies, Kiwis Take Mir Deorbit in Stride 14:11 20. februar 2001
Wired: Awaiting Mir's Crash Down Under 02:00, 19. februar 2001
Kosmos 21

Kosmos 21 (Космос 21) var en sovjetisk romsonde med ukjent oppdrag. Dette oppdraget har tentativt blitt identifisert av NASA som en teknologitest av romsonder i Venera-programmet. Det kan ha vært et forsøk på en forbiflyvning av Venus, sannsynligvis lik den senere Kosmos 27, eller det kan ha vært planen fra begynnelsen at den skulle forbli i en geosentrisk bane. Romfartøyet forlot uansett aldri banen rundt jorden etter innsetting av fra en SL-6/A-2-e bærerakett. Fra 1962 ble navnet Kosmos gitt til sovjetiske romsonder som forble i bane rundt jorden, uavhengig om det var deres endelige destinasjon eller ikke.
Færøyske frimerker 1993

Færøyske frimerker 1993. Det ble utgitt i alt tretten frimerker av Postverk Føroya i 1993. Det var nittende året som Færøyene utga egne frimerker. I 1993 var det fem utgivelser, 8. februar en serie på tre merker i forbindelse med Norðurlandahúsið 10-årsjubileum, 5. april to Europa/CEPT-merker med tema moderne kunst og samme dag to Norden-frimerker med turistmotiv, 7. juni to merker med færøyske hester og 4. oktober fire merker med motiv av sommerfugler.


== Nordens hus (Norðurlandahúsið) 10 år ==

		
		
		


== Europa /CEPT: Moderne kunst ==

		
Kunstner Hans Pauli Olsen.


== Nordenfrimerker ==

		


== Færøyske hester ==

		
Design Sverre Morken


== Færøyske sommerfugler ==

		
		
		
Design Bárður Jákupsson.


== Eksterne lenker ==
Postur.fo Homepage
St. Paul kirke (Bergen)

St. Pauls kirke er en kirke i Bergen i Norge. Kirken ble innviet i 1876 og tilhører den katolske St. Paul menighet.


== Historie ==
Den første katolske messe i Bergen etter reformasjonen ble holdt i 1857, og i 1864 kjøpte den da unge menigheten tomten dagens kirke ligger på for å bygge kirke der. Grunnsteinen ble lagt ned året etter av pater Daniel Stub. Pengemangel gjorde at byggingen av kirken skulle ta hele elleve år. Prosessen ble hele tiden ledet av pater Stub, som da byggingen startet var sogneprest i Christiania. Først ble byggingen stanset i nesten sju år. I 1872 var ikke lenger Stuv sogneprest i Christiania og dro på reise for å samle inn penger til byggingen av kirken. Dette gir resultater og man kan etterhvert starte prosessen igjen, men da bygget har kommet til takhøyde er man enda en gang tom for penger. Stub fortsetter pengeinnsamlingen og gjorde flere reiser på det europeiske fastlandet for å reise penger til byggingen.
Stub samlet inn penger fra givere i Tyskland, Italia, Sveits, Frankrike, Belgia og Nederland. Også paven gav en betydelig sum og den katolske dronning Josefine gav også en stor sum til prestegården som ble bygget i sammenheng med kirken.
Kirken ble innviet 29. juni 1876.
Bygget var tegnet av den italienske greven Mella fra Vercelli og byggingen ble ledet av F. Fromholz som var fra en tysk del av Polen, men bosatt i Bergen. Kirken var i hovedsak oppført av materialer fra Norge. Fundamentene var hugget ut av naturstein fra fjellene rundt Bergen, og gulvet var flislagt med norske fliser. Søylene var laget i Danmark. Høyalteret og to sidealter var laget av norsk marmor.
De to sidealterne hadde statuer av henhodlsvis Maria og Josef. I tillegg var det statuer av alle de tolv apostlene i kirkeskipet. Statuene og krusifikset som var over høyalteret var laget i Frankrike.
Orgelet var laget av den norske orgelmakeren A. Erichsen i Christiania og var gitt i gave av dronning Josefine.Fra 1970-tallet kom det stadig flere katolikker til Bergen og menigheten opplevde økt tilslutning. På 2000-tallet kom det særlig mange polakker til landet, noe som gjorde at kirken ble for liten for menighetens behov.


== Referanser ==


== Eksterne lenker ==
Oppføring i Norske kirkebygg med flere bilder
Menighetens hjemmesider
Kirkens historie frem til 50-årsjubileet
Franjo Wölfl

Franjo Wölfl (født 18. mai 1918 i Zagreb, død 8. juli 1987 i Zagreb) var en kroatisk fotballspiller som deltok i de olympiske leker 1948 i London.
Wölfl vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Wölfl spilte tolv landskamper og scoret seks mål for Jugoslavia i perioden 1938–51 og han spilte 18 landskamper og scoret tretten mål for Kroatia i perioden 1940–44.


== OL-medaljer ==
 1948  London -  Sølv i fotball  Jugoslavia


== Referanser ==


== Eksterne lenker ==
(en) Franjo Wölfl – Olympedia 
(en) Franjo Wölfl – Sports-Reference (OL-resultater – arkivert) 
(en) Franjo Wölfl – FIFA 
(en) Franjo Wölfl – Transfermarkt 
(en) Franjo Wölfl – national-football-teams.com 
(en) Franjo Wölfl – WorldFootball.net 
(en) Franjo Wölfl – EU-Football.info
Haspe

Haspe er en bydel i den kretsfrie byen Hagen i den østlige delen av Ruhrområdet i  Regierungsbezirk Arnsberg i den tyske delstaten Nordrhein-Westfalen. Elven Ennepe flyter gjennom bydelen.
Byen har et areal på 22,2 km² og et folketall på 30 001 innbyggere (31. desember 1998).
Zvonimir Cimermančić

Zvonimir Cimermančić (født 26. august 1917, død 14. mai 1979) var en kroatisk fotballspiller som deltok i de olympiske leker 1948 i London.
Cimermančić  vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Cimermančić spilte ni landskamper og scoret tre mål for Jugoslavia i perioden 1940–48 og han spilte 17 landskamper og scoret åtte mål for Kroatia i perioden 1940–44.


== OL-medaljer ==
 1948  London -  Sølv i fotball  Jugoslavia


== Referanser ==


== Eksterne lenker ==
(en) Zvonimir Cimermančić – Olympedia 
(en) Zvonimir Cimermančić – Sports-Reference (OL-resultater – arkivert) 
(en) Zvonimir Cimermančić – FIFA 
(en) Zvonimir Cimermančić – Transfermarkt 
(en) Zvonimir Cimermančić – national-football-teams.com 
(en) Zvonimir Cimermančić – WorldFootball.net 
(en) Zvonimir Cimermančić – EU-Football.info 
(en) Zvonimir Cimermančić – PlaymakerStats.com
Wang Wei (dikter 1597–1647)

Wang Wei (kinesisk 王微, født 1597 i Guangling i provinsen Jiangsu i Kina, død 1647) var en kinesisk dikterinne.
Hun ble foreldreløs i en alder av syv år, og ble etterhvert en prostituert i Yangzhou. Senere i livet ble hun to ganger gift og enke, og så ble hun prestinne og fikk tilnavnet taoistmesteren i stråkappen.  
Deretter reiste hun rundt i det sentrale Kina i båt, og skrev dikt som beskrev naturens skjønnhet. 
Senere reiste hun av økonomiske grunner til Japan og endte opp i et bordell der.
Guangling (Yangzhou)

Guangling (kinesisk: 广陵区; pinyin: Guǎnglíng Qū) er et bydistrikt i byprefekturet Yangzhou i provinsen Jiangsu i Folkerepublikken Kina.
Det er sentrum og sete for byprefekturet.
Guangling har et areal på 69 km² og teller ca. 310 000 innbyggere (2004).
Det meste av gamlebyen av Yangzhou ligger i dette bydistriktet.


== Eksterne lenker ==
Lokalregjeringens hjemmesider
Prvoslav Mihajlović

Prvoslav Mihajlović (født 13. april 1921, død 28. juni 1978) var en serbisk fotballspiller som deltok i de olympiske leker 1948 i London.
Mihajlović vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Mihajlović deltok også under fotball-VM 1950 i Brasil.
Han spilte tretten landskamper og scoret seks mål for Jugoslavia i perioden 1946–1950.


== OL-medaljer ==
 1948  London -  Sølv i fotball  Jugoslavia


== Referanser ==


== Eksterne lenker ==
(en) Prvoslav Mihajlović – Olympics.com 
(en) Prvoslav Mihajlović – Olympic.org 
(en) Prvoslav Mihajlović – Olympedia 
(en) Prvoslav Mihajlović – Sports-Reference (OL-resultater – arkivert) 
(en) Prvoslav Mihajlović – FIFA 
(en) Prvoslav Mihajlović – Transfermarkt 
(en) Prvoslav Mihajlović – Transfermarkt (manager) 
(en) Prvoslav Mihajlović – national-football-teams.com 
(en) Prvoslav Mihajlović – WorldFootball.net 
(de) Prvoslav Mihajlović – fussballdaten.de
Weiyang (Yangzhou)

Weiyang (kinesisk: 维扬区; pinyin: Wéiyáng Qū) er et bydistrikt i byprefekturet Yangzhou i provinsen Jiangsu i Folkerepublikken Kina.
Distriktet har et areal på 87 km² og teller ca. 280.000 innbyggere (2004).


== Eksterne lenker ==
Infoside
Miodrag Jovanović

Miodrag Jovanović (født 17. januar 1922 i Beograd, død 14. desember 2009) var en serbisk fotballspiller som deltok i de olympiske leker 1948 i London.
Jovanović vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Jovanović deltok også under fotball-VM 1950 i Brasil.
Han spilte tjuefem landskamper men scoret ingen mål for Jugoslavia i perioden 1947–1950.


== OL-medaljer ==
 1948  London -  Sølv i fotball  Jugoslavia


== Referanser ==


== Eksterne lenker ==
(en) Miodrag Jovanović – Olympedia 
(en) Miodrag Jovanović – Sports-Reference (OL-resultater – arkivert) 
(en) Miodrag Jovanović – Transfermarkt 
(en) Miodrag Jovanović – national-football-teams.com 
(en) Miodrag Jovanović – WorldFootball.net 
(en) Miodrag Jovanović – Soccerway 
(en) Miodrag Jovanović – EU-Football.info 
(en) Miodrag Jovanović – FBref
Hailing

Hailing (kinesisk: 海陵区; pinyin: Hǎilíng Qū) er et bydistrikt i byprefekturet Taizhou i provinsen Jiangsu i Folkerepublikken Kina.
Det har et areal på 210 km² og teller ca. 430 000 innbyggere (2004). Det er regjeringssete for Taizhou.


== Eksterne lenker ==
Lokalregjeringens hjemmesider
Caño Cristales

Caño Cristales er ei elv i fjellene Serranía de la Macarena i departementet Meta i Colombia. Den kalles ofte «Den femfargede elva», «Den flytende regnbuen» og «Verdens vakreste elv» på grunn av at det på bunnen vokser spesielle alger som gir den ei rekke ulike farger. Elva er rundt 100 km lang og munner ut i Guayabero.


== Referanser ==


== Eksterne lenker ==
(en) Caño Cristales – kategori av bilder, video eller lyd på Commons 
(es) Caño Cristales Informasjon hos Colombia.com
Gaogang

Gaogang (kinesisk: 高港区; pinyin: Gāogǎng Qū) er et bydistrikt i provinsen Jiangsu i Folkerepublikken Kina. Det ligger i byprefekturet Taizhou.
Det har et areal på 224 km² og teller ca. 190.000 innbyggere (2004). 


== Eksterne lenker ==
Lokalregjeringens hjemmesider
Jingkou

Jingkou (kinesisk: 京口区; pinyin: Jīngkǒu Qū) er et bydistrikt i byprefekturet  Zhenjiang i provinsen Jiangsu i Folkerepublikken Kina.
Jingkou har et areal på 316 km² og teller ca. 347.700 innbyggere (2004). 
Jingkou har sitt navn etter munningen av Den store kanal ut i Yangtzefloden.


== Eksterne lenker ==
Infoside
Runzhou

Runzhou (kinesisk: 润州区; pinyin: Rùnzhōu Qū) er et bydistrikt i byprefekturet Zhenjiang i provinsen Jiangsu i Folkerepublikken Kina.
Runzhou har et areal på 132,68 km² og teller 237.100 innbyggere (2004). 


== Eksterne lenker ==
Infoside
Oriol Romeu

Oriol Romeu Vidal (født 24. september 1991) er en spansk fotballspiller som spiller for Girona.Han spiller som oftest defensiv midtbanespiller, men han er en svært allsidig spiller og kan også spille på midtbanen og som forsvarsspiller.


== Klubbkarriere ==


=== FC Barcelona ===
Romeu ankom Barcelonas ungdomsakademi i 2004, fra den katalanske naboen RCD Espanyol og jobbet seg oppover igjennom akademiet, før han slo igjennom på reservelaget. Barcelona's manager, Josep Guardiola ga Romeu sin debut for a-laget i en treningskamp mot Kazma Sporting Club, og tok ham senere med i troppen for VM i fotball for klubblag, som tok plass i Abu Dhabi.


=== Chelsea FC ===
Den 22. juli 2011 ble det rapportert at Romeu var klar for Chelsea. Den påfølgende dagen ble han enig om overgangen. Han måtte imidlertid vente på å ta den medisinske testen og diskutere personlige betingelser, fordi han spilte U20 VM for Spania.
Den 4. august annonserte Chelsea på sin offisielle hjemmeside at de hadde signert Romeu på en 4-årskontrakt.
Den 12. august ble Romeu tildelt draktnummer 6 for 2011/2012-sesongen.


=== Valencia CF ===
Den 12. juli 2013 ble det offentliggjort at Romeu ble lånt ut til den spanske klubben Valencia CF for 2013/2014-sesongen.


== Referanser ==


== Eksterne lenker ==
(en) Oriol Romeu – Olympedia 
(en) Oriol Romeu – Sports-Reference (OL-resultater – arkivert) 
(en) Oriol Romeu – FIFA 
(en) Oriol Romeu – UEFA 
(fr) Oriol Romeu – LÉquipe 
(en) Oriol Romeu – Transfermarkt 
(en) Oriol Romeu – WorldFootball.net 
(en) Oriol Romeu – Soccerbase.com 
(en) Oriol Romeu – FootballDatabase.eu 
(en) Oriol Romeu – Soccerway
Ryan Bertrand

Ryan Dominic Bertrand (født 5. august 1989) er en engelsk fotballspiller som spiller for Leicester City FC.Hans posisjon på banen er venstreback.
Bertrand har tidligere spilt for Chelsea, hvor han var på utlån til klubbene Bournemouth, Oldham Athletic, Norwich City, Reading og Nottingham Forest.
Den 30. juli 2014 gikk på et sesonglangt utlån fra Chelsea til Southampton FC. Den 2. februar 2015 ble låneovergangen til Southampton gjort permanent, hvor Bertrand skrev under på en kontrakt med en varighet på fire og et halvt år.


== Landslaget ==
Han ble tatt ut i Englands EM-tropp til EM i Frankrike 2016.


== Referanser ==


== Eksterne lenker ==
(en) Ryan Bertrand – Olympics.com 
(en) Ryan Bertrand – Olympedia 
(en) Ryan Bertrand – Sports-Reference (OL-resultater – arkivert) 
(en) Ryan Bertrand – Storbritannias olympiske komité 
(en) Ryan Bertrand – FIFA 
(en) Ryan Bertrand – UEFA 
(en) Ryan Bertrand – Transfermarkt 
(en) Ryan Bertrand – national-football-teams.com 
(en) Ryan Bertrand – WorldFootball.net 
(en) Ryan Bertrand – Soccerbase.com
Diastem

Diastem, diastema (av gresk διάστημα, diástēma, det vil si «mellomrom»), eller Margo interalveolaris (fra latin margo, «kant», inter, «mellom», og alveolus, «dalsenkning») er stort mellomrom mellom to tenner, særlig mellom hjørnetennene og forjekslene eller mellom fortennene i overkjeven. Mellomrommet mellom de to fortennene kalles medialt diastem (diastema mediale). Diastem forekommer hos nesten alle pattedyr og er en normal variant av tannstillingen hos mennesker.
Betegnelsen diastem brukes også som faguttrykk for andre typer mellomrom og annet, for eksempel i geologien om strukturer i sedimentære bergarter og i biologien om en type protoplasma i en celle. Diastema er dessuten en slekt i fagerblomstfamilien.


== Mellomrom mellom tenner ==

Mellomrom mellom fortennene er arvelig. Det kan også dannes fordi leppebåndet går så langt ned at det trenger tennene fra hverandre.
Mange tannleger synes mellomrom mellom tenner er sjarmerende fordi det gir særpreg til et smil og samtidig gjør det lettere å holde tennene reine. Hvis man likevel ønsker å fjerne mellomrommet, kan tennene hos både barn og voksne flyttes sammen gjennom tannregulering utført av en kjeveortoped. 


=== Diastem i kulturhistorien ===
I Geoffrey Chaucers Enken fra Baths prolog og fortelling (The Wife of Bath's Tale), som er en av fortellingene i hans Canterbury-fortellinger fra 1300-tallet, berettes det om en kvinne med store mellomrom mellom tennene som tegn på vellystighet. Denne overtroen har delvis holdt seg siden. I vestre deler av Nigeria blir diastem regnet som et skjønnhetstrekk, og enkelte har hatt kosmetisk tannlegebehandling for å få slike tenner. I Frankrike kan diastem kalles dents du bonheur, det vil si «lykketenner». Ifølge en type kinesisk spådomskunst skal diastem tyde på dårlig økonomistyring, og enkelte har lukket mellomrommet for å hindre at «pengene renner ut».
Den ene av den norrøne guden Tors to bukker ble kalt Tanngrisne, et navn som betyr «(den som har) åpne mellomrom mellom tennene».


=== Kjente personer med diastem ===
Kjente personer med gliper mellom tennene er blant andre nordmennene Kurt Nilsen, Morten Harket og Cato Zahl Pedersen, svenskene Thore Skogman, Povel Ramel og Marie Fredriksson,  den britiske prins Harry, den tidligere amerikanske utenriksministeren Condoleezza Rice, den tidligere belgiske statsministeren Guy Verhofstadt, fotballspilleren Ronaldo, musikerne og sangerne Yannick Noah, Victoria de los Ángeles, Kelly Jones, Michael Balzary, Pharoahe Monch, Rob de Nijs, Madonna og Elton John, skuespillerne Maya Angelou,   Béatrice Dalle, Zac Efron, Laurence Fishburne, Jorja Fox, Jennifer Hudson, John Inman, Robert Morsen, Anna Paquin, Vanessa Paradis, Bill Paxton, Paul Scheer og Terry-Thomas, programlederen David Letterman, og modellene Georgia May Jagger, Lara Stone, Jessica Hart og Lindsey Wixson. Også ismannen Ötzi har en ca. 4 mm bred åpning mellom fortennene i overkjeven.


== Se også ==
Tannregulering


== Eksterne lenker ==
(en) Diastema (dentistry) – kategori av bilder, video eller lyd på Commons
Vicky Hurst

Vicky Hurst (født 19. juni 1990) er en amerikansk profesjonell golfspiller på LPGA-touren.
Som 15 år gammel amatør kvalifiserte Hurst seg i 2006 til den profesjonelle major-turneringen US Women's Open. Også året etter kvalifiserte hun seg til samme turnering. Hun fikk også sponsorinvitasjoner til andre turneringer på LPGA-touren. 
I 2007 vant hun kvalifiseringsskolen til Futures Tour, en tour ett nivå lavere enn LPGA-touren. Dette ga henne spillerett på Futures-touren i 2008, og hun debuterte som profesjonell på denne touren våren 2008. Hun spilte full sesong på Futures Tour, og vant fem turneringer. Hun satte ny inntjeningsrekord for touren med $93 107, og ble kåret til Årets nykommer og Årets spiller. Hun ble også automatisk kvalifisert til LPGA-touren 2009.
Hun hadde ingen seire i 2009, 2010 eller 2011. Likevel ble hun uttatt til å spille Solheim Cup 2011, som ett av lagkapteinens to valg, eller wild cards.


== Eksterne lenker ==
(en) Vicky Hurst – LPGA-touren
Ryann O’Toole

Ryann Ashley O'Toole (født 11. februar 1987) er en amerikansk profesjonell golfspiller. Hun spiller på LPGA-touren og Futures Tour.
Etter å ha spilt universitetsgolf for UCLA i fire år, ble O'Toole profesjonell i 2009, da hun debuterte på Futures Tour. Hun har tre seire som profesjonell, samtlige på Futures Tour.
Hennes beste plassering i en major-turnering er en delt 9.-plass i US Women's Open i 2011.
USAs Solheim Cup-kaptein, Rosie Jones, tok ut O'Toole som ett av to kapteinsvalg til å representere USA i Solheim Cup 2011.


== Eksterne lenker ==
(en) Ryann O'Toole – LPGA-touren
Markedsforbundet

Markedsforbundet (tidligere Norges Markedsføringsforbund) er en frittstående, ideell organisasjon som skal arbeide for å øke bruken av og forståelsen for profesjonell markedsføring i Norge. Forbundet er paraplyorganisasjon for ti lokalforeninger i Norge, som til sammen består av ca. 2 000 bedrifts- eller personlige medlemmer. Foreningen utgjør samlet landets største nettverk innen markedskommunikasjon.
Noen av Markedsforbundets årlige oppgaver er å:

Arrangere Markedstinget
Kåre Årets Markedsfører
Være et knutepunkt for lokalforeningene


== Eksterne lenker ==
Hjemmeside
Île des Pétrels

Île des Pétrels («Petrelløya») er den største øya i Archipel de Pointe Geologie i Frankrikes kravområde i Antarktis, Terre Adélie. Øya ligger vest for Astrolabebreen og fem kilometer utenfor det antarktiske fastlandet. Den er om lag én kilometer lang og 45 meter høy.Området ble oppdaget i 1840 av den franske polarutforskeren Jules Dumont d'Urville. Île des Pétrels ble flyfotografert under Operasjon Highjump i 1946–47, og deretter kartlagt av en fransk ekspedisjon i 1949–51 som navnga den etter alle snøpetrellredene som befant seg her. På Île des Pétrels ligger Frankrikes hovedbase i Antarktis, Base antarctique Dumont d'Urville. Den har vært helårsbemannet siden 1956.
En trebygning kalt «Base Marret» på Île des Pétrels, der syv mann under kommando av Mario Marrett overvintert etter brannen på forskningsstasjonen Port-Martin i 1952, er oppført på lista over historiske steder og kulturminner i Antarktis og er beskyttet av bestemmelsene som er gitt i Antarktistraktaten. På samme liste står oppført et jernkors på den nordøstre pynten av øya, reist til minne om meteorologen André Prudhomme som forsvant under en snøstorm 7. januar 1959 på den tredje IGY-ekspedisjonen.I 2010 omkom tre personer fra det franske polarinstituttet i en helikopterulykke på øya.


== Referanser ==
Parti de la Revolution Populaire du Bénin

Parti de la Révolution Populaire du Bénin (norsk: Det revolusjonære folkeparti i Benin; ofte forkortet PRPB) var et politisk parti i Benin grunnlagt av general Mathieu Kérékou i 1975. Partiet ble det eneste lovlige partiet i Benin og tilhørte offisielt den marxistisk-leninistiske ideologien. Kérékou fikk makten i Benin, da Dahomey, i 1972 etter flere år med ustabilitet. I 1980 utpekte partiet ham til president.
Okuro Oikawa

Okuro Oikawa (及川 奥郎 Oikawa Okurō, født 1896, død 1970) var en japansk astronom. Han oppdaget åtte asteroider.
Asteroiden 2667 Oikawa er oppkalt etter ham.
Heinrich Kamp

Johann Heinrich Daniel Kamp (født 8. november 1786 i Baerl, død 16. februar 1853 i Berlin) var en tysk kjøpmann, bankmann og industrigründer fra Elberfeld.
Kamp var en industripioner i Ruhrområdet. I 1818 grunnla han sammen med Friedrich Harkort et mekanisk verksted i Wetter, og i 1826 grunnla de på samme sted det første puddelverket i Westfalen.


== Referanser ==
Pauperisme

Pauperisme (av latin: pauper, «fattig») er et ord som betyr fattigdom generelt, men som i spesifikk forstand hentyder til «paupere» som er under administrasjon av en fattigdomslovgivning, og får økonomisk støtte fra offentlige midler.
Minden-Ravensberg

Minden-Ravensberg var en forvaltningsenhet som eksisterte fra 1719 til 1807 i det nordøstlige Westfalen i kongeriket Preussen. Den omfattet riksterritoriene til fyrstedømmet Minden og grevskapet Ravensberg. Setet for forvaltningen var i Minden, mens største by og økonomisk sentrum var Bielefeld. Navnet ble langt inn i 1900-tallet, og tidvis også frem til idag, brukt som betegnelse på en region i det nordlige Ostwestfalen.